Пословање у Бечу
У време Бечког конгреса
Други ред поласка мога с прошенијама у Вјену

(Онда сам понео и печате, ако се она прошенија не одобре да другојачија могу правити.) 

9. декембра 1814. год, у среду, по совершенији прошенија, дођем у Карловце; ноћим. 

10. декембра, четвртак. У Варадин. Потпишем пасош и маршруту за пошту, одем у Нови Сад, купим потребно на пут, дође пошта и по полдне у 1 сат из Новог Сада пођем. Не имајући коња, на трећој пошти преноћим. 

12. декембра, увочи недеље, дођем на конак у Пешту. Ноћим, ујутру док пасош потписа, док у Будиму опет коња нема. Смислим, платим фијакера до прве поште (13. декембра) и у 1 сат по полдне седнем у кола. 

14. декембра. Путујем дањом и ноћом. 

15. декембра. У вторник у 8 сати дођем у Вјену. Код „Златне крушке” ноћим. Из Новог Сада у Беч за 4 и по дана.

Извори 
 Антологија српске књижевности 

Матија Ненадовић
Мемоари